Mi ara ad nerr tamuɣli ɣer yisefra-s, tettban-d deg-sen rruḥ taleqqaqt n Belɛid. Assaɣ yellan gar Belɛid At Ɛli d tsekla n teqbaylit ad t-naf di tesrit i yura, imi d yiwen gar wid itt-id isekren, di tallit-nni yeqdec di tsekla n teqbaylit yuran s yeskilen n tlatinit, ugar n yimyura niḍen i d-yettafen iɛwiqen di timawit, imi netta iɛedda-asen, yessaweḍ almi yefka udem amynut i tesrit.